เรื่องร้องเรียน (ถนน,ทางเท้า,กีดขวาง,ความปลอดภัย,คลอง) วันที่ 2023-07-01 03:43:08 — แขวงหัวหมาก เขตบางกะปิ กรุงเทพมหานคร
เนื่องจากบริเวณดังกล่าวเป็นหน้าปากซอยรามคำแหง 69/1 เป็นทางเดินเท้า และทางสาธารณะเข้าสูซอยรามคำแหง 69/1 และสถานีสูบน้ำคลองจิก ปรากฎพบว่ามีการจอดรถขวางทางสาธารณะตลอด 24 ชั่วโมง เป็นระยะเวลานานหลายเดือน คนในซอยได้แจ้งกับเจ้าหน้าที่ผู้เกี่ยวข้องแล้วแต่อ้างว่าไม่มีรถจอดอยู่ซึ่งไม่ทราบว่าเจ้าหน้าที่ได้ลงพื้นที่ไปดูแล้วจริงหรือไม่ ประกอบกับบริเวณดังกล่าวได้มีกลุ่มคนขับมอเตอร์ไซค์รับจ้างมาจัดตั้งกลุ่ม และยังกีดขวางทางเดินเท้า ดังรูป ทำให้คนเดินเท้าต้องเดินลงถนน เป็นอันตรายต่อความปลอดภัยอย่างยิ่ง อีกทั้งจากรูปยังแสดงให้เห็นว่ากลุ่มมอเตอร์ไซค์ดังกล่าวจอดรถบนทางเท้าซึ่งขัดกับพรบ. ขนส่งทางบกอย่างชัดเจน ด้วยระยะเวลาที่เจ้าหน้าที่ได้ปล่อยปละละเลยมาเป็นเวลานาน จึงอยากให้เจ้าหน้าที่เทศกิจเขตบางกะปิ เจ้าหน้าที่ตำรวจ สน. หัวหมาก เข้ามาดำเนินการปฏิบัติตามหน้าที่โดยเร็ว เพื่อความเกียรติยศ และศักดิ์ศรีความเป็นข้าราชการของพวกท่าน ความเป็นระเบียบเรียบร้อย และช่วยบรรเทาความเดือดร้อนของประชาชนผูใช้ทางเท้า และทางเข้าซอยรามคำแหง 69/1 โดยเร็ว